CELEX: 62009FO0008(01)
Language: sk
Date: 2009-12-15 00:00:00
Title: Uznesenie Súdu pre verejnú službu (prvá komora) z 15. decembra 2009. # Svetoslav Apostolov proti Európskej komisii. # Verejná služba - Úradníci. # Vec F-8/09.

UZNESENIE SÚDU PRE VEREJNÚ SLUŽBU (prvá komora)
      z 15. decembra 2009
      Vec F‑8/09
      Svetoslav Apostolov
      proti
      Európskej komisii
      „Verejná služba – Úradníci – Neprípustná žaloba – Omeškanie“
      Predmet: Žaloba podaná podľa článku 236 ES a článku 152 AE, ktorou S. Apostolov navrhuje najmä zrušenie rozhodnutia Úradu pre výber
         zamestnancov Európskych spoločenstiev (EPSO) z 21. októbra 2008, ktorým sa zamieta jeho sťažnosť proti rozhodnutiu EPSO z 25. apríla
         2008, ktorým sa mu oznámilo, že známky, ktoré dosiahol vo výberových testoch v rámci výzvy na vyjadrenie záujmu EPSO/CAST‑27/4/7
         neboli dostatočné na jeho zápis do databázy vybraných uchádzačov
      
      Rozhodnutie: Žaloba sa zamieta ako neprípustná. Žalobca je povinný nahradiť trovy konania.
      
      Abstrakt
      Konanie – Lehoty na podanie žaloby – Preklúzia – Ospravedlniteľný omyl – Pojem
      (Rokovací poriadok Súdu pre verejnú službu, článok 97 ods. 4 a článok 100 ods. 3; služobný poriadok úradníkov článok 91 ods.
            3)
      V rámci právnej úpravy Spoločenstva týkajúcej sa lehôt na podanie žalôb sa pojem „ospravedlniteľný omyl“, ktorý umožňuje odchýliť
         sa od tejto právnej úpravy, vzťahuje len na výnimočné okolnosti, najmä keď príslušná inštitúcia konala takým spôsobom, ktorý
         je spôsobilý samotný alebo v rozhodujúcej miere vyvolať pochopiteľné pochybnosti v úsudku osoby podliehajúcej súdnej právomoci
         a konajúcej v dobrej viere, ktorá preukázala všetku náležitú starostlivosť vyžadovanú od bežne informovanej osoby. 
      
      (pozri bod 21)
      Odkaz:
      Súdny dvor: 15. decembra 1994, Bayer/Komisia, C‑195/91 P, Zb. s. I‑5619, bod 26; 15. mája 2003, Pitsiorlas/Rada a ECB, C‑193/01 P,
         Zb. s. I‑4837, bod 24